ศตวรรษจีน

**ศตวรรษจีน** (; ) เป็นคำสร้างใหม่ที่เสนอแนะว่าสาธารณรัฐประชาชนจีนอาจมีอำนาจเหนือภูมิเศรษฐศาสตร์หรือภูมิรัฐศาสตร์ในคริสต์ศตวรรษที่ 21 ซึ่งคล้ายกับ"ศตวรรษอเมริกัน"ที่ใช้เรียกคริสต์ศตวรรษที่ 20 กับ"ศตวรรษบริติช"สำหรับคริสต์ศตวรรษที่ 18 ถึง 19 วลีนี้ใช้กับคำทำนายโดยเฉพาะว่าเศรษฐกิจจีนอาจแซงหน้าเศรษฐกิจสหรัฐ ศัพท์ที่คล้ายกันคือ **การผงาดของจีน** หรือ **จุดรุ่งเรืองของจีน** ()

จีนสร้างข้อริเริ่มเข็มขัดและเส้นทางที่บรรดานักวิเคราะห์รายงานว่าเป็นความพยายามทางภูมิยุทธศาสตร์ที่จะมีบทบาทมากขึ้นในกิจการระดับโลกและท้าทายการใช้อำนาจครอบงำของสหรัฐหลังสงคราม เป็นที่ถกเถียงกันว่าจีนเป็นผู้ร่วมก่อตั้งธนาคารเพื่อการลงทุนโครงสร้างพื้นฐานแห่งเอเชียและธนาคารเพื่อการพัฒนาใหม่เพื่อแข่งขันกับธนาคารโลกและกองทุนการเงินระหว่างประเทศในด้านการเงินเพื่อการพัฒนา

การที่จีนผงาดขึ้นเป็นมหาอำนาจทางเศรษฐกิจโลกนั้นเชื่อมโยงกับประชากรวัยทำงานจำนวนมาก อย่างไรก็ตาม ประชากรในจีนแก่เร็วกว่าเกือบทุกประเทศในประวัติศาสตร์ แนวโน้มทางประชากรในปัจจุบันอาจขัดขวางการเติบโตทางเศรษฐกิจ สร้างปัญหาสังคมที่ท้าทาย และจำกัดความสามารถของจีนในการทำหน้าที่เป็นเจ้าโลกใหม่

*[[ดิอีโคโนมิสต์]]*รายงานว่า ตามเกณฑ์ภาวะเสมอภาคของอำนาจซื้อ เศรษฐกิจจีนกลายเป็นเศรษฐกิจที่ใหญ่ที่สุดในโลกใน ค.ศ. 2013 ส่วนเกณฑ์อัตราการแลกเปลี่ยนต่างประเทศ บางส่วนประมาณการใน ค.ศ. 2020 ถึงต้น ค.ศ. 2021 ว่าจีนจะแซงหน้าสหรัฐใน ค.ศ. 2028 หรือใน ค.ศ. 2026 ถ้าสกุลเงินจีนแข็งแกร่งยิ่งขึ้น ณ เดือนกรกฎาคม ค.ศ. 2021 บรรดานักวิเคราะห์จากบลูมเบิร์ก แอล.พี. ประมาณการว่าจีนอาจแซงหน้าสหรัฐ เพื่อกลายเป็นเศรษฐกิจใหญ่ที่สุดในโลกในคริสต์ทศวรรษ 2030 หรือไม่สามารถบรรลุเป้าหมายดังกล่าวได้เลย นักวิชาการบางส่วนเชื่อว่าจีนถึงจุดสูงสุดแล้ว และอาจเกิดด้วยความซบเซาหรือถดถอยตามมา

## อ้างอิง

## อ่านเพิ่ม

* 
* Brown, Kerry (2017) *China's World: The Global Aspiration of the Next Superpower*.  I. B. Tauris, Limited . 
* Brahm,  Laurence J. (2001) *China's Century: The Awakening of the Next Economic Powerhouse*.  Wiley . 
* Fishman, Ted (2006) *China, Inc.: How the Rise of the Next Superpower Challenges America and the World*.  Scribner . 
* Jacques, Martin (2012) *When China Rules the World: The End of the Western World and the Birth of a New Global Order*.  Penguin Books . 
* Hung, Ho-fung (2015). *The China Boom: Why China Will Not Rule the World*. Columbia University Press. . 
* Overholt, William (1994) *The Rise of China: How Economic Reform is Creating a New Superpower*.  W. W. Norton & Company . 
* Peerenboom, Randall (2008) *China Modernizes: Threat to the West or Model for the Rest?*.  Oxford University Press . 
* Pillsbury, Michael (2016) *The Hundred-Year Marathon: China's Secret Strategy to Replace America as the Global Superpower*.  St. Martin's Griffin . 
* Schell, Orville (2014) *Wealth and Power: China's Long March to the Twenty-first Century*.  Random House Trade Paperbacks . 
* Shenkar, Oded (2004) *The Chinese Century: The Rising Chinese Economy and Its Impact on the Global Economy, the Balance of Power, and Your Job*.  FT Press . 
* Shambaugh, David (2014) *China Goes Global: The Partial Power*.  Oxford University Press . 
* Womack, Brantly (2010) *China's Rise in Historical Perspective*.  Rowman & Littlefield Publishers . 
* Yueh, Linda (2013) *China's Growth: The Making of an Economic Superpower*.  Oxford University Press . 
* Dahlman, Carl J; Aubert, Jean-Eric. (2001) China and the Knowledge Economy: Seizing the 21st Century. WBI Development Studies. World Bank Publications.
* Hell, Natalie; Rozelle, Scott. (2020) *Invisible China: How the Urban-Rural Divide Threatens China’s Rise*. University of Chicago Press .